Broj: 215-2014.

Bjelovar, 10. srpnja 2014. godine

 Obrtnička komora Bjelovarsko-bilogorske županije u okviru programa Ministarstva poduzetništva i obrta Republike Hrvatske „Poduzetnički impuls“objavljuje

**N A T J E Č A J**

**o dodjeli 8 stipendija učenicima obrtničkih, deficitarnih zanimanja**

**za školsku godinu 2014./2015.**

 Stipendije se odobravaju za učenike po JMO programu obrazovanja za obrtnička - deficitarna zanimanja: ***strojobravar, tokar, stolar, mehaničar poljoprivredne mehanizacije, automehatroničar i vodoinstalater.***

 Na natječaj se mogu javiti učenici čiji roditelji ili staratelji u posljednje tri godine imaju prebivalište na području Bjelovarsko – bilogorske županije, pod uvjetom da nisu korisnici drugih stipendija.

 **Mjesečna stipendija iznosi 500,00 kuna tijekom svih dvanaest mjeseci u godini.**

 Odobrenu stipendiju učenici će dobivati kroz cijelo vrijeme školovanja pod uvjetom redovitog završavanja školske godine.

 Stipendije su nepovratne uz obvezu zapošljavanja u struci u našoj Županiji po završetku školovanja.

 Pravo prvenstva pri dodjeli stipendija imat će učenici prvog razreda srednje strukovne škole s boljim uspjehom u 7. i 8. razredu osnovne škole, učenici sa slabijim socijalnim (materijalnim) prilikama njihove obitelji, te učenici sa prebivalištem na područjima određenim Zakonom o područjima posebne državne skrbi.

 Uz zamolbu za dodjelu stipendije potrebno je priložiti slijedeće isprave:

* ***prijavu (podiže se u OKBBŽ, Udruženjima obrtnika na području BBŽ, ili na web stranici OKBBŽ),***
* ***presliku svjedodžbe 7. i 8. razreda*** *(ukoliko je učenik upisao 2. ili 3. razred srednje strukovne škole, potrebno je dostaviti i svjedodžbu 1. odnosno i 1. i 2. razreda)*
* ***zdravstvenu svjedodžbu pribavljenu od liječnika medicine rada,***
* ***potvrdu o upisu u strukovnu školu odgovarajućeg zanimanja ,***
* ***mišljenje nadležnog Centra za socijalnu skrb o socijalnom statusu (nije obavezno)***

na temelju čega će se izvršiti izbor stipendista po odredbama Pravilnika, te sklopiti Ugovore s njihovim roditeljima/starateljima.

 Prijave na natječaj podnose se na adresu:

 **Obrtnička komora Bjelovarsko-bilogorske županije, Junija Palmotića 1, 43000 Bjelovar.**

 **Natječaj je otvoren do 25. srpnja 2014. godine.**

 O rezultatima natječaja kandidati će biti obaviješteni pismeno.

**Predsjednik Obrtničke komore Bjelovar:**

 **Franjo Pal, v.r.**